มีเพศสัมพันธ์กับแฟนวันเสาร์ที่ 27 /3/64 ตอนตี 3 ครึ่ง หลั่งใน และมีอะไรอีกครั้งตอน 10.0หลั่งในเหมือนเดิม แล้วกินยาคุมฉุกเฉินตอน 16.30 แบบ 1 เม็ด มีโอกาสท้องมั้ยคะ
สวัสดีค่ะการกินยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นโอกาสตั้งครรภ์มีน้อย แต่ยังมีอยู่ ยาคุมชนิดนี้จะมีประสิทธิภาพต่ำกว่ายาคุมแบบแผงปกติหรือการใช้ถุงยางอนามัย และมีผลข้างเคียงที่พบได้บ่อยกว่า จึงไม่ควรใช้บ่อยๆโดยไม่จำเป็นหากจะมีเพศสัมพันธ์แบบสอดใส่ แม้ไม่ลึก ไม่นาน ควรใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน